                                                                      

GARGŽDŲ ATVIRO JAUNIMO CENTRO JAUNIMO DARBUOTOJO (DARBUI SU PROJEKTAIS, JAUNIMO KONSULTAVIMU IR INFORMAVIMU BEI TARPTAUTINE SAVANORYSTE) PAREIGOMS UŽIMTI 0,5 ETATO
2026-09-04

Duomenys apie įstaigą: Klaipėdos rajono Gargždų atviras jaunimo centras, biudžetinė įstaiga, Kvietinių g. 30, Gargždai, kodas 304173180.
Pareigybės pavadinimas: Jaunimo darbuotojas (darbui su projektais, jaunimo konsultavimu ir informavimu bei tarptautine savanoryste). 
Pareigybės aprašymas, kvalifikaciniai reikalavimai: pareigybės lygis – A2. Išsilavinimo sritis – socialinio darbo, psichologijos studijų krypties studijos ar ugdymo mokslų studijų krypčių grupės studijos arba jai lygiavertė aukštojo mokslo kvalifikacija bei socialinio pedagogo kvalifikacija ir yra baigta studijų programa (specializacija), skirta socialiniams pedagogams rengti. Nepriekaištinga reputacija.
Darbo pobūdis:  darbas su jaunimu – tiesioginis darbas su jaunais žmonėmis, jų poreikių ir lūkesčių pažinimas, veiklų organizavimas bei jaunimo įsitraukimo skatinimas. Jaunimo konsultavimas ir informavimas – jaunų žmonių konsultavimas ir informavimas apie mokymosi, užimtumo, savanorystės, mobilumo, tarptautines ir kitas galimybes, prireikus nukreipiant juos į kompetentingas institucijas ar specialistus. Projektų rengimas ir įgyvendinimas – projektų idėjų inicijavimas, finansavimo galimybių paieška, projektų paraiškų rengimas, partnerių paieška, projektų veiklų koordinavimas ir rezultatų bei ataskaitų rengimas. Tarptautinė ir vietos savanorystė – savanorystės galimybių jaunimui kūrimas ir viešinimas, savanorių koordinavimas, tarptautinių savanorystės programų bei tarptautinio jaunimo bendradarbiavimo veiklų organizavimas. Jaunimo iniciatyvų ir tarptautiškumo stiprinimas – jaunų žmonių įtraukimas į Centro veiklas, iniciatyvų skatinimas, tarptautinių mainų, vizitų ir kitų jaunimo mobilumo bei tarpkultūrinio bendradarbiavimo veiklų koordinavimas.
Darbo sutartis ir laikas:
Darbo sutarties rūšis – terminuota.
Darbo laikas – 20 val. per savaitę.
Darbo atlyginimas (0,5 etato): bruto 809,10 Eur – 988,90 Eur, priklauso nuo turimos patirties.
Dokumentai priimami: pretendentų dokumentai priimami iki 2026 m. rugsėjo 18 dienos (imtinai).
Pretendentas dokumentus teikia siųsdamas el. paštu – administracija@gajc.lt
Pateikiant pretendentų dokumentus, kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, terminas gali būti pratęstas 5 kalendorinėms dienoms, jeigu pretendentai yra papildomai paklausiami dėl papildomų duomenų pateikimo. 
Pretendentų atrankos būdas: testas žodžiu (pokalbis). Dalyvauti pokalbyje bus pakviesti tik kvalifikacinius reikalavimus atitinkantys kandidatai.
Dokumentai, kurie turi būti pateikti:
1. Gyvenimo aprašymas (CV);
2. Atitikties nepriekaištingos reputacijos reikalavimams deklaracija.
Papildoma informacija: 
Pretendentas iki darbo pradžios įstaigoje turės pristatyti teisėto darbo su vaikais QR kodą, kuris patvirtintų, jog kandidatas nėra teistas už seksualinio pobūdžio prieš vaikus ir suaugusiuosius, taip pat už kitus tyčinius sunkius ir labai sunkius nusikaltimus.
Kontaktinis asmuo: direktorė – Agnė Adomaitė, tel. +370 67343947, el. paštas: direktorius@gajc.lt.
Skelbimo publikavimo data: 2026 m. rugsėjo 4 d.
Skelbimas galioja iki: 2026 m. rugsėjo 18 d.

